ຫວຽດນາມ ສະໜັບສະໜູນການຮ່ວມມືລະຫວ່າງ Busan ກັບບັນດາທ້ອງຖີ່ນຂອງ ຫວຽດນາມ
ທ່ານນາຍົກລັດຖະມົນຕີ ຫງວຽນເຕິ໋ນຢຸງ
(ພາບ: VGP)
ທີ່ການຕ້ອນຮັບທ່ານ Park Soo Kwan, ຫົວໜ້າສະຖານກົງສູນໃຫຍ່ກິດຕິມະສັກ ຫວຽດນາມ ປະຈຳເຂດ Busan – Gyeongnam, ທີ່ພວມຢ້ຽມຢາມ ແລະ ເຮັດວຽກຢູ່ ຫວຽດນາມໃນຕອນບ່າຍວັນທີ 21/7. ທ່ານນາຍົກລັດຖະມົນຕີ ຫງວຽນເຕິ໋ນຢຸງ ໄດ້ຢືນຢັນວ່າ. ລັດຖະບານ ຫວຽດນາມ ສະໜັບສະໜູນການເຄື່ອນໄຫວຮ່ວມມືລະຫວ່າງ Busan (ສ.ເກົາຫຼີ) ກັບບັນດາທ້ອງຖິ່ນຂອງຫວຽດນາມ. ທ່ານ ເນັ້ນໜັກວ່າ: ຄວາມສາມາດປົ່ນຊ້ອນໃນການຮ່ວມມືລະຫວ່າງ ຫວຽດນາມ ແລະ ສ.ເກົາຫຼີ ຍັງໃຫຍ່ຫລວງ ແລະ ຫຼາຍຮູບຫຼາຍແບບຢູ່; ທ່ານສະແດງຄວາມປາດຖະໜາວ່າ ທ່ານ Park Soo Kwan ຈະສືບຕໍ່ປະກອບສ່ວນຫຼາຍກວ່າອີກໃນການຊຸກຍູ້ສາຍພົວພັນຮ່ວມມືລວມລະຫວ່າງ Busan ແລະ ທ້ອງຖິ່ນຕ່າງໆຂອງ ຫວຽດນາມ ໃນບັນດາຂົງເຂດຄື: ເສດຖະກິດ, ການລົງທຶນ, ການຄ້າ, ການທ່ອງທ່ຽວ, ວັດທະນະທຳ, ສັງຄົມ, ການສຶກສາ, ສາທາລະນະສຸກ, ແຮງງານ, ວິທະຍາສາດ - ເຕັກໂນໂລຢີ, ພົບປະແລກປ່ຽນປະຊາຊົນ…ປະກອບສ່ວນຊຸກຍູ້ການຮ່ວມມື 2 ຝ່າຍລະຫວ່າງ 2 ປະເທດ. ທ່ານນາຍົກລັດຖະມົນຕີ ກໍສະເໜີທ່ານ Park Soo Kwan ສືບຕໍ່ມີບັນດາການເຄື່ອນໄຫວທີ່ຕັ້ງໜ້າໃນວຽກງານປົກປ້ອງຊາວ ຫວຽດນາມ ກໍຄືໜູນຊ່ວຍຊີວິດການເປັນຢູ່ຂອງຊາວ ຫວຽດນາມ ຢູ່ເຂດ Busan – Gyeongnam. ທ່ານນາຍົກລັດຖະມົນຕີ ຫງວຽນເຕີ້ນຢຸງ ແຈ້ງໃຫ້ຮູ້ວ່າ: ໄດ້ຊີ້ນຳທະນາຄານແຫ່ງລັດອອກໜັງສືອະນຸຍາດໃຫ້ທະນາຄານ Busan ເປີດສາຂາປະຈຳ ຫວຽດນາມ ແລະ ສະເໜີທະນາຄານ Busan ຍູ້ແຮງການເປີດສາຂານີ້ໂດຍໄວ.
ສ່ວນທ່ານ Park Soo Kwan ໃຫ້ຮູ້ວ່າ: ທະນາຄານ Busan ພວມສົມທົບກັບບັນດາອົງການກ່ຽວຂ້ອງ, ວິສາຫະກິດ ສ.ເກົາຫຼີ ຊຸກຍູ້ການສົ່ງເສີມເພື່ອໃຫ້ນັກລົງທຶນຂອງ Busan ເຂົ້າມາລົງທຶນຢູ່ຫວຽດນາມ, ທຳມາຫາກິນ, ດຳເນີນທຸລະກິດຢູ່ ຫວຽດນາມ, ພິເສດແມ່ນໃນຂົງເຂດເຫຼັກກ້າ, ອາໄຫຼ່ລົດໃຫຍ່, ສິນໃນນ້ຳ….ນັບມື້ນັບຫລາຍ. ທ່ານ Park Soo Kwan ຢືນຢັນວ່າ: ຈະສືບຕໍ່ມານະພະຍາຍາມຈົດສຸດຄວາມສາມາດຂອງຕົນ ເພື່ອປະກອບສ່ວນຊຸກຍູ້ການພົວພັນຮ່ວມມືມິດຕະພາບລະຫວ່າງ ຫວຽດນາມ ແລະ ສ.ເກົາຫຼີ.
(ແຫຼ່ງຄັດຈາກ VOV)